**Transparentnost - Pregled isplata iz proračuna**

Sukladno Naputku o okvirnom sadržaju, minimalnom skupu podataka te načinu javne objave informacija o trošenju sredstava na mrežnim stranicama jedinica lokalne i područne (regionalne) samouprave te proračunskih i izvanproračunskih korisnika državnog proračuna i jedinica lokalne i područne (regionalne) samouprave („Narodne novine" broj 59/23.- dalje u tekstu: Naputak) proračunski i izvanproračunski korisnici dužni su javno objavljivati informacije o trošenju sredstava na svojim mrežnim stranicama na način da te informacije budu lako dostupne, pretražive i strojno čitljive.

Sukladno članku 6. stavak 3. Naputka jedinice lokalne i područne (regionalne) samouprave mogu na svojim mrežnim stranicama objavljivati i informacije o trošenju sredstava proračunskih izvanproračunskih korisnika iz svoje nadležnosti. U tom se slučaju smatra da je proračunski i izvanproračunski korisnik ispunio obvezu objave informacija o trošenju sredstava.

Slijedom navedenog, Osječko-baranjska županija objavila je na svojoj mrežnoj stranici podatke o isplatama iz proračuna, kako za Proračun Županije tako i za proračunske korisnike koji posluju preko jedinstvenog računa riznice.

Transparentnost - Pregled isplata iz proračuna

Link <https://transparentnost.zio.hr/obz>

Sukladno očitovanju od 14, veljače. 2024. godine, Ministarstvo znanosti i obrazovanja objavljivat će na svojim mrežnim stranicama isključivo isplate s jedinstvenog računa državnog proračuna koje se izvršavaju izravno na račune krajnjih primatelja sredstava (dobavljača) primjerice kada je Ministarstvo naručitelj radova ili usluga. Za sve ostale isplate koje se ne izvršavaju izravno s jedinstvenog računa državnog proračuna, pa tako isplate s računa za isplatu plaća (631), školske ustanove trebaju objaviti na svojim mrežnim stranicama.

S obzirom da se isplate plaća ne izvršavaju preko jedinstvenog računa Županijske riznice programski nije moguće osigurati njihovo prikazivanje u aplikaciji Transparentnost. Slijedom navedenog, proračunski korisnici su dužni prikazati navedene isplate u posebno kreiranim evidencijama (npr. excel tablicama) koje će objaviti na vlastitim mrežnim stranicama.

Dokument – TRANSPARENTNOST\_OŠ TRNAVA